# **ΑΝΑΚΟΙΝΩΣΗ ΕΞ ΑΠΟΣΤΑΣΕΩΣ ΟΡΚΩΜΟΣΙΑΣ**

Η τελετή καθομολόγησης των αποφοίτων του Τμήματος Κοινωνικής Πολιτικής, **οι οποίοι έχουν περατώσει κατά την εξεταστική περίοδο Ιουνίου 2021 ή και σε προηγούμενη εξεταστική περίοδο,** θα πραγματοποιηθεί την **Τετάρτη 15 Σεπτεμβρίου 2021** **και ώρα 13:00.**

Η τελετή καθομολόγησης θα πραγματοποιηθεί με τη χρήση εξ αποστάσεως μεθόδων συμμετοχής και συγκεκριμένα με τη χρήση του συστήματος ΖΟΟΜ.

Οι συμμετέχοντες θα πρέπει:

* Να διαθέτουν κάμερα, ηχείο και μικρόφωνο λειτουργικά και έτοιμα προς χρήση.
* Να είναι συνδεδεμένοι στο Διαδίκτυο σε χώρο δικής τους επιλογής
* Να φέρουν μαζί τους την αστυνομική τους ταυτότητα.

Όσοι από τους παραπάνω φοιτητές επιθυμούν να λάβουν μέρος στη τελετή θα πρέπει κατά το χρονικό διάστημα **από 19/07/2021 έως 28/07/2021** να εισέλθουν στην ιστοσελίδα <https://students.duth.gr> με τον **ιδρυματικό τους λογαριασμό** και να αιτηθούν τη συμμετοχή τους στην ορκωμοσία, επιλέγοντας από το μενού Βαθμολογία-> Προϋποθέσεις Πτυχίου-> Αίτηση Ορκωμοσίας.

Θα χρειαστεί να αναρτήσουν:

- Αίτηση συμμετοχής στην ορκωμοσία (*συνημμένη στην ανακοίνωση*).

- Φωτογραφία «κομμένης» της ακαδημαϊκής τους ταυτότητας-πάσο (*σε περίπτωση απώλειάς της θα πρέπει να αναρτήσουν σχετική δήλωση απώλειας*).

**Απαραίτητη προϋπόθεση** για την ορκωμοσία είναι **να έχουν τακτοποιηθεί** **μέχρι 28/07/2021** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή διπλωματική εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο) και
* Εστία (να μην υπάρχουν εκκρεμείς υποχρεώσεις στέγασης, εφόσον έγινε χρήση).

Η Γραμματεία θα ενημερωθεί από τη Βιβλιοθήκη και το Γραφείο Φοιτητικών Εστιών ή Φοιτητικής Μέριμνας, χωρίς να απαιτείται από τους φοιτητές/τριες να προσκομίσουν σχετική βεβαίωση.

Απαγορεύεται η καταγραφή, από οποιονδήποτε συμμετέχοντα και με οποιονδήποτε τρόπο, της τελετής καθομολόγησης, καθώς και η δημοσίευση ή ανάρτηση σε ιστοσελίδες ή κοινοποίηση σε τρίτους ή η μετάδοση ή η διανομή με οποιονδήποτε τρόπο του συνόλου ή μέρους της διαδικασίας καθομολόγησης. Μια τέτοια περαιτέρω επεξεργασία συνιστά υπέρβαση του πλαισίου προστασίας προσωπικών δεδομένων του ΔΠΘ, καθόσον παραβιάζει τον Γενικό Κανονισμό Προστασίας Δεδομένων ΕΕ 679/2019 και τον Ν. 4624/2019 και συνεπάγεται την ευθύνη αυτής/αυτού που τη διενεργεί.

Παρακαλούμε να ενημερωθείτε για την επεξεργασία των προσωπικών σας δεδομένων, τα δικαιώματά σας και την πολιτική προστασίας της ιδιωτικότητας και των προσωπικών δεδομένων από την ιστοσελίδα του ΔΠΘ

<http://duth.gr/Πανεπιστήμιο/Προστασια-Δεδομένων-Προσωπικού-Χαρακτήρα-GDPR>

**Ο σύνδεσμος για το σύστημα ZOOM μέσω του οποίου οι απόφοιτοι θα μπορούν να συμμετέχουν στην ορκωμοσία θα αποσταλεί στο πανεπιστημιακό τους e-mail αμέσως μετά τη λήξη της προθεσμίας υποβολής των αιτήσεων.**

Σχετικές οδηγίες για τη σύνδεση θα βρείτε στην ιστοσελίδα<https://itc.duth.gr/zoom>

**Μετά το πέρας της ορκωμοσίας** θα μπορείτε να παραλάβετε από την ιστοσελίδα<https://students.duth.gr> τα παρακάτω ψηφιακά υπογεγραμμένα πιστοποιητικά:

1. Αντίγραφο πτυχίου
2. Αναλυτική βαθμολογία
3. Παράρτημα Διπλώματος (στην ελληνική και αγγλική γλώσσα).

**Για τους αποφοίτους που επιθυμούν την έκδοση του πτυχίου τους σε περγαμηνή θα αναρτηθεί σχετική ανακοίνωση στην ιστοσελίδα του Τμήματος.**

Εκ της Γραμματείας του Τμήματος